3 vas wat glo 'perlemoenlaboratorium' bedryf | Maroela Media
3 vas wat glo 'perlemoenlaboratorium' bedryf
Drie verdagtes het Donderdag in die Touwsrivier-landdroshof in die Wes-Kaap verskyn nadat hulle vroeër die dag in verband met die bestuur van 'n onwettige "perlemoenlaboratorium" in hegtenis geneem is.
Volgens kapt. Philani Nkwalase, woordvoerder van die Valke, was daar 'n aanloop van gebeure voordat Izak Strydom (42), Hugh Michael Stam (45) en Pieter Nel (32) eindelik gister vasgetrek kon word.
Nkwalase het aan Maroela Media verduidelik dat 'n vragmotor met 'n vrag perlemoen op 18 Februarie vanjaar deur die polisie op die N1-snelweg naby Rooikoppies in Noordwes voorgekeer is. Dié vragmotor het perlemoen van die Kaap na Gauteng via Touwsrivier vervoer.
Volgens Nkwalase is die bestuurder van dié vragmotor asook 'n agterryer in verband met die vrag in hegtenis geneem waarna die polisie die saak aan die Valke oorhandig het.
Die Valke het daarna op 'n "laboratorium" in 'n pakhuis in Blackheath in Kaapstad toegeslaan waar die vragmotor aanvanklik die vrag perlemoen ter waarde van R4,3 miljoen gelaai het.
Die Valke het tydens die klopjag op die pakhuis in Wimbledonstraat op twee sleepwaens met vriesgeriewe afgekom.
Daar was ook dokumente en ander toerusting op die toneel. "Ná die klopjag het dit duidelik geword dat die fasiliteit gebruik word om onwettige perlemoen te droog," het Nkwalase gesê.
Die vragmotor en pakhuis het toe die Valke eindelik na Strydom, Stam en Nel gelei, verduidelik hy.
Die verdagtes is elkeen borg van R20 000 toegestaan en sal weer op 9 Mei in die hof verskyn.
Dié SA jenewer die beste ter wêreld
R4.3 miljoen in een vrag en hulle kry R20 000 borg ? Die hele regstelsel is 'n sirkus !
Hoekom is perlemoen so belangrik vir die "polisie"dat hulle dit beskou en hanteer as die prioriteit 1 misdaad in SA terwyl moord,huisroof,verkragting korrupsie nie geag word as ernstig nie ?
Waarvoor word perlemoen gebruik?
Hoe kom die goed uit die see uit. Dit is ure lange harde werk wat baie sigbaar is. Waar is die verantwoordelikes om die kuslyn teen sulke stropers te beskerm. Hierdie plundering word onderdeur die tafel gedoen!!!!!!!!!!!!!!!!